ברודית גמדית

ברודית גמדית (שם מדעי: Zapornia pusilla) היא מין של עוף מים קטן ממשפחת הרליתיים. 

בישראל היא חולפת נדירה בחודשי האביב והסתיו, היא חורפת נדירה אף יותר.<ref></ref> בעבר קיננה בצפון ומרכז הארץ.<ref name=":0"></ref> שמה בעברית הוא תרגום ישיר של שמה המדעי.

== תפוצה ומרחב מחיה ==
בית גידולה באירופה הוא כרי צמחים ממשפחת הגמאיים , בעיקר במזרח וברחבי האזור הפלארקטי. הברודית הגמדית נפוצה גם בצמחייה צפופה בעלת קנים הגדלה לצד מקווי מים מתוקים או מלוחים, שם גם היא תבחר לקנן.<ref name=":0" /> היא נהגה להתרבות בבריטניה עד אמצע המאה ה-19, אך אוכלוסיית מערב אירופה ירדה עקב בניית תשתיות ניקוז. בעשור השני של המאה ה-21 חלה התאוששות בצפון מערב אירופה, עם אוכלוסיות שהתיישבו מחדש בגרמניה ובהולנד, ונחשד כי החלו להתרבות גם בבריטניה; פרטי הנצפה באירלנד ב-2012 היה לתצפית הראשונה באזור מאז שנת ה-1850. הברודית הגמדית מקננת במקומות יבשים בביצות רטובות ומטילה כ-4–8 ביצים. מין זה נודד וחורף במזרח אפריקה ובדרום אסיה.

הברודית הגמדית מתרבה ומקננת גם באפריקה ובאוסטרלאסיה. בספטמבר 2000, נצפה המין לראשונה בצפון אמריקה באי אטו.
בארבורטום של שרווד, קווינסלנד, אוסטרליה
ב[[קוימבטור, טאמיל נאדו]]

=== תת-מינים ===
הברודית הגמדית בעלת לפחות חמישה תת-מינים:<ref name="NZB"></ref>
* Porzana pusilla affinis – ניו זילנד
* Porzana pusilla palustris – אוסטרליה וגינאה החדשה
* Porzana pusilla mira – בורנאו
* Porzana pusilla intermedia – אפריקה
* Porzana pusilla pusilla – אסיה ומקומות נוספים, המין הנצפה בישראל.

== תיאור ==
מוטת כנפיה 23–45 ס"מ. אורך גופה 16–18 ס"מ. ברודית גמדית בעלת מקור צהוב או ירוק, ישר וקצר. הבוגרים בעלי חלקים עליונים חומים עם פסים לבנים ושחורים. הפנים, הצוואר והחזה עד אזור העיניים בצבע אפור בהיר. החלקים האחוריים בעלי ניצוי שחור ולבן מפוספס לסירוגין. הרגליים ירוקות עם אצבעות ארוכות. קיים דמיון בין מין זה לברודית קטנה הגדולה מעט ממין זה. הבדלים נוספים הם צבע המקור, פסים לבנים רבים יותר על הגב ובזנב ופתיחת כנפיים קצרה ביותר.<ref name=":0" />

ברודיות גמדיות צעירות דומות לבוגרים, אך יש להן פסים בהירים נרחבים יותר בחלקם התחתון. האפרוחים פלומתיים ושחורים בדומה לשאר המינים במשפחת הרליתיים.
פרט מפוחלץ

== התנהגות ==
ביצה, אוסף המוזיאון ויסבאדן, גרמניה
ברודית גמדית

הברודית הגמדית מלקטת מזון בגישוש במים בעזרת מקורה בבוץ או במים רדודים, וגם על-ידי ראיה. היא אוכלת בעיקר חרקים וחיות מים אך גם צמחים. לאחר שהיא תוודא כי הסביבה חפה מסכנות, היא תחפש לעצמה מזון בקרבת תעלות או גדות מים.<ref name=":0" />

בדומה למיני ברודיות נוספים, ברודית גמדית חשאית מאוד לאחר שעות הבוקר ובכל עונת הרבייה, היא מתעופפת מהמקום במשמע הרעש הקל ביותר. בזמנים אלו היא בעיקר נשמעת אך לא נראית. היא רועשת, עם קריאה מקשקשת בדומה לזו של צפרדע האגם או של הקרקיר. קל יותר לזהותה בעת נדידה או בחורף. אופיה השקט והביישני עוזר לה להתמודד עם איומים כמו ציד.<ref name=":0" />

== טקסונומיה ומינוח ==
שמה העממי של ברודית זו באנגלית הוא "ברודית ביון" (Baillon's crake), על שם חוקר הטבע הצרפתי לואי אנטואן פרנסואה ביון. השם המדעי של המין המין בלטינית, pusillus, פירושו "קטן מאוד".<ref name="job"></ref>

== סטטוס ==
=== בינלאומי ===
ברודית גמדית היא אחד המינים שעליהם חל הסכם השימור על עופות המים האפריקאים-אירואסיים הנודדים (AEWA).

=== אוסטרליה ===
ברודית גמדית אינה רשומה כמאוימת בחוק הגנת הסביבה והמגוון הביולוגי האוסטרלי משנת 1999. עם זאת, מצב השימור שלה משתנה ממדינה למדינה בתוך אוסטרליה, למשל:
* הברודית הגמדית רשומה כמאוימת בחוק הבטחת החי והצומח הוויקטוריאני (1988).<ref></ref> לפי חוק זה, טרם הוכנה הצהרת פעולה לשיקום וניהול עתידי של מין זה.<ref></ref>
* ברשימת המייעצת של בעלי החוליות המאוימים בוויקטוריה (2007), הברודית הגמדית רשומה כפגיעה.<ref></ref>

== קישורים חיצוניים ==

* [http://sabap2.adu.org.za/docs/sabap1/215.pdf ברודית גמדית באטלס הציפורים הדרום אפריקאיות]
== הערות שוליים ==

קטגוריה:טקסונים שתוארו בידי פטר סימון פאלאס
קטגוריה:אוסטרליה: עופות
קטגוריה:פפואה גינאה החדשה: עופות
קטגוריה:טנזניה: עופות
קטגוריה:ארץ ישראל: רליתיים
קטגוריה:בעלי חיים שתוארו ב-1776